
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	06.11.2026.
	
	Nr. RD-26-435-ir


	Par satiksmi gājiena laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.7. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā biedrības “Laiks kultūrai” 28.10.2026. pieteikumu par gājiena organizēšanu:
1. Ņemt vērā, ka 10.11.2026. no plkst. 14.30 līdz plkst. 15.30 notiks gājiens pa maršrutu: skvērs pie Latvijas Nacionālās operas un baleta ēkas–Brīvības laukums–liepu aleja Brīvības bulvārī–Elizabetes iela–Esplanāde.

2. Par gājiena norisi atbild biedrības “Laiks kultūrai” pārstāvis Timurs Tomsons (tālrunis 26760176; e-pasts: evelina.spiridonova@stud.lka.edu.lv).

3. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju nodrošinās:

3.1. gājiena pavadīšanu 1. punktā norādītajā maršrutā un regulēs, ierobežos vai slēgs transportlīdzekļu satiksmi atbilstoši nepieciešamībai;

3.2. ceļu satiksmes drošību un sabiedrisko kārtību iepriekšminētajā maršrutā norādītajā laikā.

4. Rīgas pašvaldības sabiedrībai ar ierobežotu atbildību “Rīgas satiksme” 10.11.2026. no plkst. 14.30 līdz plkst. 15.30 organizēt un regulēt sabiedriskā transporta satiksmi atbilstoši nepieciešamībai.

5. Pasākuma un gājiena organizatorei – biedrībai “Laiks kultūrai” – nodrošināt:

5.1. sabiedriskās kārtības noteikumu ievērošanu gājiena norises vietās un laikā;

5.2. teritorijas sakopšanu pēc gājiena.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē gājiena laikā publiskošanu Rīgas valstspilsētas pašvaldības komunikācijas kanālos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

